stanford-oval/wikipedia huggingface dataset:
Blue Period (אלבום)
רשימת רצועות

| Blue Period- Miles  Davis> מס' | Blue Period- Miles  Davis> שם | Blue Period- Miles  Davis> משך | Blue Period- Miles  Davis>  | Blue Period- Miles  Davis>  | Blue Period- Miles  Davis>  | Blue Period- Miles  Davis>  | Blue Period- Miles  Davis>  | Blue Period- Miles  Davis>  | Blue Period- Miles  Davis>  |
| --- | --- | --- | --- | --- | --- | --- | --- | --- | --- |
| 1. | Bluing- Miles Davis  | 9:55 |  |  |  |  |  |  |  |
| 2. | Blue Room (R. Rodgers-L. Hart)  | 2:48 |  |  |  |  |  |  |  |
| 3. | Out of the Blue, Miles Davis  | 6:15 |  |  |  |  |  |  |  |
| משך כולל: | משך כולל: | 18:53 |  |  |  |  |  |  |  |
המבצעים

מיילס דייוויס - חצוצרה
ג'קי מקלין - סקסופון אלטו
סוני רולינס - סקסופון טנור
וולטר בישופ, ג'וניור - פסנתר
טומי פוטר - קונטרבס
ארט בלייק - תופים
ב-"Blue Room"
מיילס דייוויס - חצוצרה
סוני רולינס - סקסופון טנור
ג'ון לואיס - פסנתר
פרסי הית - קונטרבס
רוי היינס - תופים
הערות שוליים

↑  Blue Period entry, the Jazz Discography Project, accessed May 21, 2014
↑  Blue Period entry, Miles Ahead: A Miles Davis Website, accessed May 21, 2014
↑  Blue Period, Discogs.com, accessed August 12, 2014
↑  October 5, 1951 Session Details, Miles Ahead: A Miles Davis Website, accessed May 21, 2014
↑  January 17, 1951 Session Details, Miles Ahead: A Miles Davis Website, accessed May 21, 2014
| --- | --- |
בקרת זהויות :  MusicBrainz release group: 5d5b6555-9752-4edd-9e78-dcd5a76daca3
סרגיי צ'מזוב

| --- | --- |

 לידה:  20 באוגוסט 1952 (בן 72) Cheremkhovo, רוסיה 
 מדינה:  ברית המועצות, רוסיה 
 השכלה:  Baikal State University (1975)  האקדמיה הצבאית של המטכ"ל של צבא רוסיה 
 מעסיק:  ק.ג.ב., שירות הביטחון הפדרלי 
 מפלגה:  רוסיה המאוחדת 
 מספר צאצאים:  4 
 פרסים והוקרה:  אביר בלגיון הכבוד (2010)  מסדר סרגיוס הקדוש מראדונז', דרגה 1 (2014)  עיטור הידידות (רוסיה) (2009)  עיטור מסדר המולדת דרגה ראשונה (2017)  עיטור ההצטיינות למען המולדת דרגה רביעית (2005)  גיבור הפדרציה הרוסית (2019)  העיטור על השירות למען המולדת דרגה שנייה (2012)  עיטור הכבוד של הפדרציה הרוסית (2002)  עיטור מסדר המולדת דרגה שלישית (2007)  מפקד במסדר ההצטיינות של הרפובליקה האיטלקית  מדליה לחיזוק אחוות הנשק  מסדר דוסטיק, דרגה 2  מסדר הנסיך הקדוש דניאל של מוסקבה  מסדר הסרפים הקדוש מסרוב  medal for distinguished military service  מסדר סרגיוס הקדוש מראדונז'  מדליה להנצחת 70 שנה לכוחות המזוינים של ברית המועצות  מדלייה להנצחת 300 שנה לצי הרוסי  פרס ממשלת רוסיה למדע ולטכנולוגיה  מדליה להנצחת 850 שנים לייסוד מוסקבה  מדליה לציון 60 שנים לכוחות המזוינים של ברית המועצות  מדליה להנצחת 300 שנים לייסוד סנקט פטרבורג  מדליית השירות המצוין, דרגה 3  מדליה להנצחת 1000 שנים לייסוד קאזאן  אזרחות כבוד של מחוז מוסקבה  מסדר ההצטיינות של הרפובליקה האיטלקית  בפסקה זו רשומה אחת נוספת שטרם תורגמה 
 
סרגיי ויקטורוביץ' צ'מזוב (ברוסית: Сергей Викторович Чéмезов; באנגלית: Sergey Chemezov; נולד ב-20 באוגוסט 1952 בברית המועצות) הוא מנכ"ל התאגיד הממשלתי רוסטק (לשעבר מנכ"ל התאגיד הממלכתי לייצוא נשק), יושב ראש איגוד מהנדסי המכונות הרוסי וסגן כללי.
ביוגרפיה

צ'מזוב נולד ב-20 באוגוסט 1952 בעיר חרמקובו (אנגלית: Cheremkhovo)במחוז אירקוטסק. הוא סיים בהצטיינות את לימודיו באירקוטסק במכון לכלכלה הלאומית בשנת 1975 ולאחר מכן השלים את לימודי ההתמחות שלו באקדמיה הצבאית של המטה הכללי של הכוחות המזוינים של רוסיה. בנוסף, צ'מזוב הוא בעל דוקטורט בכלכלה והוא פרופסור וחבר מלא של האקדמיה הצבאית.
צ'מזוב עבד במכון מדע ומחקר של מתכות וברזלים באירקוטסק כמהנדס, עמית מחקר ועוזר המעבדה הראשי. בין השנים 1980 ל-1988 עבד ב"לוץ"- האגודה למחקר תעשייתי. מ-1983 עד 1988 הוא שימש כראש הנציגות של אגודת "לוץ"במזרח גרמניה, שם פגש לראשונה את ולדימיר פוטין. שניהם עבדו בשירות הקָה-גֶה-בֶּה בזמן ששהו במזרח גרמניה, ושניהם גרו באותו בניין דירות. שם הם הפכו לחברים.
מ-1988 עד 1996 שימש צ'מזוב כמנכ"ל של "סובינטרספורט" (אנגלית: Sovintersport), עמותת סחר חוץ. מ-1996 עד 1999 שימש כיושב ראש המחלקה לענייני יחסים כלכליים חיצוניים בתוך המשרד לענייני נשיאות, תחת ולדימיר פוטין. לאחר מכן הוא עבר לתפקיד יו"ר המחלקה לענייני חוץ כלכלי של המנהל הנשיאותי של רוסיה. מספטמבר 1999 ועד נובמבר 2000, צ'מזוב כיהן כמנכ"ל "פרומאקספורט" (אנגלית: Promexport), ובחודש אוגוסט 2000 הוא הפך להיות חבר בוועדה הנשיאותית על שיתוף הפעולה הצבאי וההנדסי בין רוסיה למדינות זרות. מחודש נובמבר 2000 ועד אפריל 2004, צ'מזוב שימש כמנכ"ל הראשון של התאגיד הממלכתי לייצוא נשק ולאחר מכן כמנכ"ל ראשי מ-2004 ועד 2007. על ידי צו של נשיא רוסיה, ב-26 בנובמבר 2007 מונה צ'מזוב להיות המנכ"ל של תאגיד הטכנולוגיות הרוסיות, ששינה את שמו ל"רוסטק" בסוף שנת 2012. בוועידת מפלגת רוסיה המאוחדת שנערכה ב-2 בדצמבר 2006, צ'מזוב נבחר למועצה העליונה של המפלגה. בוועידת המפלגה ה-7 שנערכה ב-26 במאי 2012, הוא נבחר שוב. ב-28 באפריל 2014 הוא נאסר על ידי ממשל אובמה מלהיכנס לארצות הברית.
תפקידים

בין תפקידיו הבולטים, סרגיי צ'מזוב שימש כחבר דריקטריון עבור:
תאגיד המטוסים המאוחדים JSC (אנגלית: united aircraft corporation) מאז 2006.
תאגיד ייצור הספינות JSC (אנגלית: united shipbuilding corporation) מאז 2007.
חברת התעופה "איירופלוט" (אנגלית: Aeroflot Russian airlines) מאז 2011.
פעילות אקדמית ואקטיביזם חברתי

בין פעילויותיו אפשר למצוא:
ראש המחלקה לשיתוף פעולה צבאי והנדסה עבור מדע, מחקר ומרכז חינוכי של האקדמיה הצבאית.
ראש המחלקה הצבאית והנדסית לשיתוף פעולה בהייטק ב-MGIMO.
נשיא התאחדות התעשייה הרוסית של מעסיקים בהנדסת מכונות.
יו"ר המועצה המפקחת של איגוד האופניים הרוסי.
יו"ר המועצה המפקחת של קרן ההסברה "גורצ'קוב".
משפחה

צ'מזוב נשוי ליקטרינה יגנטובה, מהנדסת תכנון. היא מהמייסדים ובעלת 70% של חברה אשר מייצרת תיבות הילוכים. יקטרינה היא גם בעלת רוב המניות של "אטאג'ה" – רשת של 19 מסעדות ברחבי מוסקבה. לזוג יש 4 ילדים. בנם סטניסלב, אשר נולד ב-1973, עובד עבור החברה "איטארה" (אנגלית: Itara) ובעל מניות בחברות ביטוח עצמאיות. בנם השני, סרגיי, לומד במוסד רפואי. בנם הצעיר לומד בבית-ספר יסודי ובתם סטודנטית לתואר שני באוניברסיטת MGIMO.
פרסים

בין הפרסים בהם זכה צ'מזוב ניתן למנות:
פרס של הממשלה הרוסית על מדע והנדסה בשנת 2004.
פרס "מנהיג הכלכלה הרוסית" לשנת 2004.
פרס "איש השנה" באזור רוסיה לשנת 2004.
זכה בעוד שלל פרסים מאקדמיות וכנסיות ברחבי רוסיה על תרומתו לקידום ופיתוח החברה הרוסית.
גלריה

צ'מזוב עם פוטין בסלון האווירי במוסקבה, 2021
צ'מזוב בפגישה עם פוטין, 2022
הערות שוליים

↑  "סרגיי ויקטורוביץ' צ'מזוב". רוסטק. ארכיון למקור ב-13 באוגוסט, 2013. מקור: 18 בספטמבר, 2013. (ארכיון)
↑  "סרגיי ויקטורוביץ' צ'מזוב". שבוע העסקים, בלומברג. במקור מ-28 באפריל, 2014.
↑  "הקמת מדינת הק.ג.ב החדשה". מוסקבה. הכלכלנים. 23 באוגוסט, 2007. ארכיון מהמקור ב-9 באוקטובר 2013.
↑  הנרי מאייר (9 בנובמבר, 2010), "טכנולוגיות רוסיות לא יכולות להיות מופרטות:צ'מזוב". בלומברג, שבוע העסקים. ארכיון מהמקור ב-28 באפריל,2014. מקור ב-18 בספטמבר, 2013.
↑  טרי רופר (28 באפריל, 2014)., "ארה"ב מודיעה על סנקציות חדשות בנוגע לרוסים: מי ברשימה?". וושינגטון פוסט, 21 ביוני, 2014.
שפל כלכלי

שפל כלכלי הוא משבר כלכלי חמור אשר מתרחש בכלכלת מדינה אחת או יותר. תקופת השפל מאופיינת בצימצום משמעותי ממושך בכמות הייצור והצריכה, לעומת תקופת מיתון, אשר אינה אלא שלב חולף מקובל במחזור עסקים. תקופת שפל כלכלי מאופיינת בעלייה "יוצאת דופן" בשיעור אבטלה, הגבלת האשראי, צמצום התפוקה וכמות ההשקעות, דפלציה או היפר-אינפלציה של מחירים, פשיטות רגל רבות, סחר ומסחר מופחת, וכן תנודות בערך המטבע אשר מובילות להפחתת ערכו של המטבע ביחס למטבעות אחרים.
הדוגמה הטובה ביותר לשפל כלכלי היא תקופת השפל הגדול אשר התרחשה בשנות השלושים של המאה ה-20, והשפיעה על כל מדינות המערב, והייתה חמורה במיוחד בארצות הברית.
הסיבות המובילות לשפל כלכלי

במהלך מחזור החיים הכלכלי מקצים משקיעים ויזמים את המשאבים המצויים בחברה בין יוזמות ועסקים שונים. כאשר הקצאת המשאבים נכונה מצליח בעל העסק לכסות את עלות המשאבים שלו וגורף רווח. כאשר הוא איננו מצליח בכיסוי הוצאותיו הוא חווה הפסד, הפרמיה שמוכן הציבור לשלם על הקצאת המשאבים שלו היא שלילית, והוא נאלץ לשנות את התנהלותו.
יש פעמים בהם הקצאת משאבים קלוקלת מתרחשת בקנה מידה רחב ומכסה סקטורים רבים, ואף את הכלכלה כולה. במקרים כאלו כאשר נחשפת הקצאת המשאבים הקלוקלת מתרחש משבר כלכלי המשפיע ישירות על כמות גדולה של פירמות ושכירים, ובעקיפין פוגע בכלל המשק.
בתקופת המשבר הכלכלי מתארגן הסדר הכלכלי מחדש. בשלב ראשון מחפשת הכלכלה בסיס חדש וקטן יותר. פירמות רבות מפטרות עובדים או פושטות רגל; תנופת ההשקעות נבלמת; צרכנים נוטים לקמץ בצריכה ולהרבות בחיסכון. במקביל מתחילים יזמים ומשקיעים חדשים לתור אחר הזדמנויות השקעה שנוצרו בעקבות ההסטה בטעמי ובתנאי ההשקעה, החיסכון, התעסוקה והצריכה במשק. יוזמותיהם יבקשו להקצות מחדש את המשאבים ש"בוזבזו" במשטר המשקי הישן, ויובילו לצמיחה מחודשת מבסיס הצמיחה החדש והנמוך שנוצר על ידי השפל הכלכלי.
ראו גם

מיתון
השפל הגדול
המשבר הכלכלי העולמי (2008)
מאגסי בוגס

כריכת ספרו האוטוביוגרפי של בוגס, "בארץ הענקים: חיי בכדורסל"
טיירון קרטיס "מאגסי" בוגס (באנגלית: Tyrone Curtis "Muggsy" Bogues; נולד ב־9 בינואר 1965, בבולטימור, מרילנד) הוא כדורסלן ומאמן כדורסל עבר אמריקאי ששיחק בעמדת הרכז. בוגס הוא השחקן הנמוך ביותר בהיסטוריה של ליגת ה-NBA, גובהו 1.60 מטר בלבד. בוגס שיחק בארבע קבוצות: וושינגטון בולטס, שארלוט הורנטס, גולדן סטייט ווריורס וטורונטו ראפטורס, וזכור במיוחד מן התקופה שבה שיחק בשארלוט. הוא גם היה כלול בסגל של ניו יורק ניקס ודאלאס מאבריקס, אבל מעולם לא שותף במשחקים בשורותיהן.
קריירה

בוגס שיחק בנבחרת הכדורסל של תיכון דאנבר בבולטימור, יחד עם שחקנים נוספים שהגיעו מאוחר יותר לליגת ה-NBA: דייוויד וינגייט (שסיים את הלימודים שנה אחריו), רג'י ויליאמס ורג'י לואיס (שסיימו את הלימודים באותה שנה יחד איתו). הוא המשיך לשחק בקולג' "וייק פורסט", שם שיחק ארבע שנים. את השנה השלישית שלו ב"וייק פורסט" הוא סיים עם ממוצעים של 11.3 נקודות, 8.4 אסיסטים ו-3.1 חטיפות למשחק. בשנתו הרביעית והאחרונה בקולג' הוא היה במגמת שיפור, וסיים אותה עם ממוצעים של 14.8 נקודות, 9.5 אסיסטים ו-2.4 חטיפות למשחק. בנוסף, ממוצע הריבאונדים שלו באותה שנה היה 3.8 ריבאונדים למשחק, נתון שנחשב ליוצא דופן, מכיוון שבדרך כלל שחקנים הרבה יותר גבוהים הם השולטים בתחום הריבאונדים על הפרקט.
באליפות העולם בכדורסל ב-1986 הוא היה הרכז הפותח בסגל של נבחרת ארצות הברית ושותף בזכייתה בגביע, לאחר ניצחונה בגמר על ברית המועצות בתוצאה 87 - 85.
ב-1987 זכה ב"פרס פרנסיס פומרי נייסמית'" המוענק לשחקני מכללות המפגינים מצוינות במשחק על אף גובהם הנמוך. בוגס נבחר במקום השנים-עשר בדראפט ה-NBA עמוס הכישרונות של שנת 1987 על ידי קבוצת וושינגטון בולטס. דירוגו בדראפט קרוב לדירוגיהם בדראפט של כמה משחקני ה-NBA הטובים בכול הזמנים. בין היתר: דייוויד רובינסון, רג'י מילר, סקוטי פיפן וקווין ג'ונסון.
בשנתו הראשונה בליגה, בוגס, שהיה אז השחקן הנמוך ביותר בהיסטוריה של ה-NBA (תואר שעדיין שייך לו), היה חברו לקבוצה של מאנוט בול (שגובהו 2.31 מטר), שהיה באותו זמן הכדורסלן הכי גבוה בהיסטוריה של ה-NBA (כיום התואר הזה שייך לגאורגה מורשאן, שככל הנראה גבוה ממנו רק בכמה מילימטרים). בול ובוגס הופיעו יחד על שלושה שערי מגזינים.
למרות חולשתם של הבולטס בעמדת הרכז, הם לא ניסו למנוע את רכישתו של בוגס על ידי קבוצה אחרת. שארלוט הורנטס, שנערכה לקראת עונתה הראשונה בליגת ה-NBA, בחרה אותו ב"דראפט ההרחבה" (Expansion Draft, דראפט שנערך לפני הצטרפותו של מועדון חדש לליגה, ובו מתאפשר לו לרכוש שחקנים לסגל) ב-22 ביוני 1988. בוגס ביסס את מעמדו בשארלוט כמוסר יוצא-דופן וחוטף כדורים נהדר. גובהו וממדיו גם עזרו לו להיות אחד השחקנים המהירים על הפרקט.
בוגס שיחק בשארלוט עשר שנים, בתקופה שבה ההורנטס, שהונהגה על ידי אלונזו מורנינג ולארי ג'ונסון, הייתה לאחת הקבוצות הפופולריות ביותר ב-NBA ומועמדת קבועה לפלייאוף. בוגס היה אחד מהשחקנים המוכרים והפופולריים ביותר בהיסטוריה של ההורנטס. הוא לוהק להשתתף בסרט הכדורסל המצליח של האחים וורנר "ספייס ג'אם", שבו שיחק בתור אחד משחקני ה-NBA שכישרונם נחטף על ידי ה"מונסטארס". בוגס זכה לאהדה על אף שמעולם לא סיים עונה עם ממוצע של יותר מ-11.2 נקודות למשחק.
לאחר שני משחקים בעונת ה-NBA של השנים 1997–1998, הקריירה של בוגס בשארלוט הורנטס הסתיימה, כאשר הוא הוחלף בעסקת חליפין של ההורנטס עם הגולדן סטייט ווריורס, יחד עם טוני דלק, עבור בי.ג'יי. ארמסטרונג. בוגס שיחק שתי עונות בווריורס, ואז חתם כשחקן חופשי עם הטורונטו ראפטורס, שם כמעט שלא שיחק, ולמעשה סיים את הקריירה שלו. לאחר מכן עבר בעסקאות חליפין לניו יורק ניקס ולדאלאס מאבריקס, אך לא שיחק אף לא משחק אחד בקבוצות אלו.
לאחר הפרישה

לאחר שעזב את ליגת ה-NBA, עבד בוגס בעסקי הנדל"ן עד ה-3 באוגוסט 2005. לאחר מכן התמנה להיות מאמנה הראשי של קבוצת כדורסל הנשים שארלוט סטינג מליגת ה-WNBA, למרות היעדר הניסיון שלו באימון. בוגס אימן את הקבוצה עד להתפרקותה בינואר 2007.
בשנת 1994 הוציא לאור ספר אוטוביוגרפי שלו בשם "בארץ הענקים: חיי בכדורסל". שנתיים לאחר מכן הופיע בהופעת אורח בסרט "אדי" בכיכובה של וופי גולדברג, ובשנת 2004 הופיע בהופעת אורח בתפקיד עצמו בתוכנית הטלוויזיה "תרגיע".
בשנת 2013 בחר בו עיתון "הארץ" לשחקן הכדורסל השני הטוב ביותר מתחת למטר שמונים, לאחר קלווין מרפי.
הערות שוליים

↑  אלעד זאבי, השחקנים הטובים בהיסטוריה מתחת ל-1.80 מטר, באתר הארץ, 25 בספטמבר 2013
| נבחרת ארצות הברית – אליפות העולם בכדורסל 1986 (מדליית זהב) |
| --- | --- | --- |
|  1  •  2  •  3  •  4 אמאקר •  5 בוגס •  6 אליוט •  7 גיליאם •  8 האמונדס •  9 קר •  10 מקי •   11 רובינסון •  12 סייקלי • 13 שו •  14 צ'. סמית' • 15 ק. סמית' • מאמן: אולסון |  1  •  2  •  3  •  4 אמאקר •  5 בוגס •  6 אליוט •  7 גיליאם •  8 האמונדס •  9 קר •  10 מקי •   11 רובינסון •  12 סייקלי • 13 שו •  14 צ'. סמית' • 15 ק. סמית' • מאמן: אולסון | ארצות הברית |
| --- | --- |
בקרת זהויות :  ISNI: 0000 0000 3029 4661  LCCN: n94059099  MusicBrainz: 2d0f9222-9f3e-422e-a16c-c4da8b0e7239  VIAF: 11537283   WorldCat (עם VIAF): 11537283
קריבי ריה

מעגל אבנים שכולן נלקחו מתוך המחצבות והמכרות בריבוי רוג, מוצב בפארק גדנציבסקי במפגש המהרות אינגולץ ואקסגאן
קריבי ריהּ (באוקראינית: Кривий Ріг) או קריבוי רוג (ברוסית: Кривой Рог) היא עיר במחוז דניפרופטרובסק באוקראינה. בעיר חיים כ-580,000 אלף תושבים והיא המרכז הגדול ביותר של תעשיית הפלדה במזרח אירופה.
גאוגרפיה

העיר נמצאת במרכז החלק הדרומי של רמת הדנייפר במפגש הנהרות סקסהאן (Саксагань) ואינהולץ (Ингулец) והיא העיר השנייה בגודלה במחוז דניפרופטרובסק. כיום העיר ארוכה בצורה יוצאת דופן: כ-44 ק"מ לאורך ו-14 ק"מ לרוחב.
מקור השם

הפירוש המילולי של השם הרוסי, קריבוי רוג, הוא "קרן עקומה" או "רוי העקום". על פי האגדות, מקים העיר היה קוזק בשם רוי, שנפצע במלחמה עם העות'מאנים ואיבד את רגלו את ידו ומאז שנעשה נכה, "רוי העקום". על פי אותן האגדות, רוי פתח פונדק בדיוק בשפך הנהר, והפונדק נקרא על שמו. לימים קמה העיר מסביב לפונדק.
היסטוריה

העיר נוסדה במאה ה-17 על ידי הקוזאקים של זפוריז'יה.
כבר מתחילה מתיישביה גילו בה מחצבים חשובים, ביניהם שיסט. בשנת 1781 נמצאו באזור מחצבים נוספים: כסף, שיש ובעיקר ברזל. הדבר דווח פעמים רבות לשלטונות האימפריה הרוסית, אך רק בשנת 1881 החלה חציבה תעשייתית. בשנים שאחרי זה הוקמו בעיר מחצבות ומפעלי פלדה רבים, חלקם בהשקעה של תעשיינים מצרפת והעיר צמחה מאד.
למרות זאת, בשנת 1890 ההתלהבות מהפיתוח פחתה. הדבר אף כונה "הבהלה לברזל" על משקל הבהלה לזהב של קליפורניה. רק מעט מהמחצבות שהוקמו באמת נתנו תפוקה תעשייתית משתלמת. למרות זאת באזור נחנכת מסילת ברזל מקומית, שמחוברת לאחר מכן לרשת מסילות הברזל של רוסיה.
באוקטובר של שנת 1905 נערך בעיר פוגרום. חיילים רוסים התקשו להרגיע את הפורעים, ונאלצו לפתוח באש. כתוצאה מהפוגרום נהרגו 20 יהודים ו-27 פורעים.
במרץ של שנת 1917 הוקם בעיר הסובייט הראשון, ובספטמבר 1918 הוכרז בעיר באופן רשמי השלטון הסובייטי. במהלך מלחמת האזרחים ברוסיה השליטה בעיר עברה בין כוחות שונים, ביניהם צבא אוסטריה, אשר סייע לצבא הלבן, והכוחות של אנטון דניקין ונסטור מאכנו. בתחילת 1920 התקבע השלטון הסובייטי סופית בעיר.
בעקבות כך בוצע ארגון מחדש של כל תעשיית הפלדה, וכל החברות הפרטיות והזרות הולאמו, ושמותיהן שונו לשמות ברוח הקומוניזם הסובייטי.
משנת 1991 קריבי ריה היא עיר באוקראינה העצמאית.
ב-14 בספטמבר 2022, במהלך הפלישה הרוסית לאוקראינה, הצבא הרוסי פתח ב-8 התקפות טילים על העיר, חלק מהטילים פגעו בסכר במאגר המים קרצ'ונובסקי ובתחנת השאיבה במקום.  בעקבות הפגיעה, מפלס המים בנהר האינגולט עלה, מה שגרם להצפות של אזורים סמוכים.
ב-13 ביוני 2023, בהתקפת טילים על העיר נהרגו 11 תושבי העיר ונפצעו כמה עשרות.
תחבורה

בדומה לערים אחרות בברית המועצות לשעבר בעיר פועלים אוטובוסים, אוטובוסים חשמליים (троллейбус) ומוניות שירות. בנוסף אליהם פועלת בעיר מערכת תחבורה ייחודית - רכבת קלה (טראמוואי) משולבת ברכבת תחתית (מטרו); המערכת המשולבת נקראת מטרו-טראם. הקרונות של מטרו-טראם הם קרונות חשמלית, אך 7 מתוך 18 הקילומטרים של המסילה נסללו מתחת לאדמה ונבנו 4 תחנות בסגנון של רכבות תחתיות.
יהודי העיר

בשנת 1860, כאשר היישוב קיבל מעמד של עיירה, רוב תושביה היו יהודים. לפי המשוער לפני מלחמת העולם השנייה כ-10% מתושבי העיר היו יהודים. עם הכיבוש הנאצי נספו רובם ובעיר הוקמה מצבה לזכרם. כיום יש בעיר 12,000 יהודים. קיים בית חב"ד. בשנת 2010 נחנך בית הכנסת החדש של העיר. רבה של העיר ומנהל בית חב"ד בה הוא הרב לירון אדרי.
אחד היהודים המפורסמים שנולדו בעיר הוא וולודימיר זלנסקי, מיסד ה"הרובע 95", קומיקאי ונשיא אוקראינה.
בית שולמן מהווה את בית הכנסת המרכזי בקריבוי רוג
סרגיי נארישקין

סרגיי יבגנייביץ' נארישקין (ברוסית: Сергей Евгеньевич Нарышкин;‏ נולד ב-27 באוקטובר 1954 בלנינגרד) הוא פוליטיקאי רוסי, המכהן כראש סוכנות הביון הרוסית מאז 2016.
בעבר כיהן כיו"ר הדומה הממלכתית של הפדרציה הרוסית, הבית התחתון של הפרלמנט הרוסי, מאז נבחר ב-21 בדצמבר 2011 לעמוד בראש המושב הששי של הדומה, שנבחר ב-4 בדצמבר 2011 בבחירות לדומה.
ביוגרפיה

סרגיי נארישקין נולד בלנינגרד בשנת 1954. השלים תואר בהנדסה מהאקדמיה הצבאית 'מכון לנינגרד למכניקה' (כיום האוניברסיטה הטכנית הבלטית ע"ש דמיטרי אוסטינוב) בשנת 1978. הוא מהנדס רדיו במקצועו. לאחר מכן סיים את בית הספר של הקג"ב במינסק. ולדימיר פוטין היה בן כתתו בבית הספר הגבוה של הקג"ב. בשנת 1990 הוא השלים תואר נוסף, בכלכלה, מ'המכון הבינלאומי לניהול של סנט פטרבורג'.
בשנת 2016 נחשף על ידי ארגון Dissernet, שנלחם בגנבה ספרותית במדע ברוסיה, שהעבודה שנארישקין קיבל עליה תואר שמקביל לתואר דוקטור היא למעשה הונאה - יותר מחצי ממנה הועתק ממקורות אחרים.
קריירה

בסוף שנות ה-80 עבד כיועץ בכיר לשגריר ברית המועצות בבלגיה. בשנות ה-90, עבד בוועדת הכלכלה של עיריית סנקט פטרבורג ובמוסדות כלכליים שונים של ממשלת מחוז לנינגרד. עם עליית ולדימיר פוטין לשלטון בשנת 2000 הגיע למוסקבה.
ב-2004 היה לסגן ראש המינהל הכלכלי בסגל הקרמלין והיה לסגן יו"ר משרד ראש הממשלה. מיד לאחר מכן מונה לראש משרד ראש ממשלת רוסיה, תפקיד המקביל למעמד שר בממשלה.
ב-2007 היה לסגן ראש ממשלת רוסיה ובאותה שנה היה גם ליו"ר הדירקטוריון של תאגיד המספנות המאוחד (Объединённая судостроительная корпорация).
ב-12 במאי 2008 מונה לעמוד בראש האדמיניסטרציה הנשיאותית של רוסיה, בתפקיד המקביל לראש סגל הבית הלבן בארצות הברית. מדצמבר 2008 עמד במקביל גם בראש הוועדה הנשיאותית לפרסים ממלכתיים וב-2009 היה לראש הוועדה הנשיאותית למאבק בסילוף ההיסטוריה - ועדה שהוקמה על מנת להילחם בניסיונות למזער את תפקידה של ברית המועצות במלחמת העולם השנייה. ב-29 ביולי 2011 מונה לעמוד בראש הוועדה המיוחדת לענייני כוח אדם בארגוני אכיפת החוק הפדרלי, כחלק מצעדיו של דמיטרי מדבדב לצמצום השפעתו הפוליטית של מחנה הסילוביקי.
בדצמבר 2011 עזב את תפקידו באדמיניסטרציה הנשיאותית והיה לחבר הדומא, מטעם רוסיה המאוחדת, ומונה עד מהרה לעמוד בראשות הדומה. ב-13 בינואר 2014 ייצג את ארצו בהלוויית ראש הממשלה לשעבר אריאל שרון בישראל ובפברואר אותה שנה ערך ביקור רשמי נוסף.
ב-22 בספטמבר 2016 הוחלט למנותו לראש סוכנות הביון הרוסית מאוקטובר 2016.
חיים אישיים

הוא דובר רוסית, אנגלית וצרפתית. הוא נשוי לטטיאנה נארישקינה, מומחית לטכנולוגיות מידע ולשניים בן ובת.
הערות שוליים

↑  סוכנות הידיעות VESTI Спикером Госдумы избран Сергей Нарышкин, 20 בדצמבר 2011
↑  מאמר אודותיו בכתב עת בנושא רוסיה (באנגלית)
↑  מאמר במגזין Slate על הנושא (באנגלית)
↑  Putin names ally Sergei Naryshkin as new foreign spy chief
| 0 | 1 | 2 |
| --- | --- | --- |
| הקודם: בוריס גריזלוב | יושב ראש הדומה הממלכתית  21 בדצמבר 2011 — 5 באוקטובר 2016 | הבא: ויאצ'סלב וולודין |
| 0 | 1 | 2 |
| --- | --- | --- |
| הקודם: מיכאיל פרדקוב | מנהל שירות הביון החיצוני של רוסיה  5 באוקטובר 2016 — | הבא: |
| --- | --- |
בקרת זהויות :  PLWABN: 9810613492205606  BnF: cb16265131b (data)  GND: 141980125  ISNI: 0000 0001 1729 0890  LCCN: n2006085946  SUDOC: 148617972  VIAF: 167811709   WorldCat (עם VIAF): 167811709
Yonaguni

Yonaguni הוא סינגל של הזמר הפוארטו ריקני באד באני, שיצא לאור ב-4 ביוני 2021, על ידי חברת התקליטים רימאס אנטרטיינמנט, לצד וידאו קליפ. שם השיר מתייחס לאי יונאגוני שביפן. השיר הגיע היישר אל המקום העשירי במצעד הבילבורד הוט 100, והוא הרביעי של באד באני שהגיע לעשירייה הפותחת במצעד, והראשון ללא אמנים אחרים לצידו. השיר נהפך לשיר העשירי עם מספר הסטרמות הגבוה ביותר ביממה אחת לשנת 2021, עם 7.19 מיליון הסטרמות בשירות הזרמת המדיה ספוטיפיי.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ארצות הברית | בילבורד הוט 100 | 10 |  |
|  ניו זילנד | המצעד הניו זילנדי הרשמי | 21 |  |
|  שווייץ | המצעד השווייצרי | 38 |  |
הערות שוליים

↑  "Bad Bunny canta en japonés en "Yonaguni", su nuevo sencillo". CNN (בספרדית). 2021-06-04. נבדק ב-2021-06-06.
↑  Garrido, Valery (2021-06-04). "¿Qué significa la canción en japonés de Bad Bunny? » DUPLOS". DUPLOS (בספרדית). נבדק ב-2021-06-06.
↑  "Bad Bunny Releases New Single 'Yonaguni': Stream It Now". Billboard (באנגלית). נבדק ב-2021-06-06.
↑  Kiefer, Halle (2021-06-04). "Bad Bunny Ready to Book Tickets to 'Yonaguni' in His New Music Video". Vulture (באנגלית אמריקאית). נבדק ב-2021-06-06.
↑  "¿Qué es Yonaguni? La misteriosa historia tras el nombre de la nueva canción de Bad Bunny". BioBioChile (בספרדית). 2021-06-04. נבדק ב-2021-06-06.{{cite web}}:  תחזוקה - ציטוט: url-status (link)
↑  "Bad Bunny se atreve con el japonés en su nuevo sencillo, 'Yonaguni'". Nius Diario (בEuropean Spanish). 2021-06-04. נבדק ב-2021-06-06.
↑  C. N. N., Chile. ""Me convierto en Itachi": Bad Bunny intenta todo para olvidarse de su amor en el video de "Yonaguni"". CNN Chile (בספרדית). נבדק ב-2021-06-09.{{cite web}}:  תחזוקה - ציטוט: url-status (link)
↑  https://twitter.com/billboardcharts/status/1404490105503485956
↑  biggest Single Day Stream on the Spotify Global Chart 2021, www.instagram.com
| --- | --- |
בקרת זהויות :  MusicBrainz release group: 76a26ba4-3980-4298-bc04-fd92cbac301c 
ערך זה הוא קצרמרבנושא שירים. אתם מוזמנים לתרום לוויקיפדיה ו.
חצי האי סצומה

| --- | --- |

 נתונים גאוגרפיים
 מיקום:  דרום־מערב מחוז קגושימה, האי קיושו
 קואורדינטות:  31°25′00″N 130°25′00″E﻿ / ﻿31.416666666667°N 130.41666666667°E﻿ / 31.416666666667; 130.41666666667
 סוג:  חצי אי
 שטח:  1,399.85 קמ"ר
 אורך:  65 ק"מ
 גובה מרבי:  924 מטר
 נתונים מדיניים
 מדינה:  יפן 
 אוכלוסייה:  284,021 (2000)
 עיר ראשית:  קגושימה
 על שם:  מחוז סצומה 
  (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט חצי האי סצומה(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט חצי האי סצומה(למפת מחוז קגושימה רגילה) קגושימה קירישימה סצומסנדאי קנויה סואו קוממוטו מיאזקי הים הצהובחצי האי סצומה(למפת מחוז קגושימה מוגדלת) קגושימה קירישימה סצומסנדאי קנויה סואו קוממוטו מיאזקי הים הצהובחצי האי סצומה
 
חצי האי סצומה (ביפנית: 薩摩半島) ממוקם בקצה הדרום־מערבי של האי קיושו ושל מחוז קגושימה. אוכלוסיית חצי האי מורכבת ממספר ערים ומגיעה קרוב ל־300,000 תושבים, לא כולל אוכלוסיית העיר קגושימה, שלעיתים אינה נכללת בגבולות חצי האי. העיסוקים המרכזיים באי הם חקלאות ודיג.
גאוגרפיה

שטח חצי האי הוא 1,399.85 קילומטרים רבועים ואורכו כ־65 קילומטרים. גובהו המקסימלי הוא 924 מטרים, בהר קיימון (אנ'). באי קיימת פעילות געשית לכן קיימים בו הפרשי גובה קיצוניים.
מדרום וממערב לחצי האי נמצא ים סין המזרחי. ממזרח נמצאים מפרץ קגושימה (אנ') וחצי האי אוסומי (אנ').
הערות שוליים

↑  לא כולל את אוכלוסיית העיר קגושימה
↑  תבנית:Cita web
ערך זה הוא קצרמרבנושא גאוגרפיה של יפן. אתם מוזמנים לתרום לוויקיפדיה ו.
I Am the Walrus

I Am the Walrus (בתרגום: אני הוא הניבתן) הוא שיר של הביטלס, שנכתב ב-1967 על ידי ג'ון לנון, אך נחתם על ידי לנון-מקרטני. השיר הופיע בסרט הטלוויזיה ובמיני אלבום של הביטלס מ-1967 Magical Mystery Tour.